The Washington Post nashrida yozilishicha, Suriya armiyasi boshlagan hamlasi birinchi navbatda AQShning tanklarga qarshi BGW-71 TOW raketa komplekslari bilan qurollangan otryadlarga qarshi yo‘naltiriladi. Aytilishicha, maxsus dastur doirasida Markaziy razvedka boshqarmasi Turkiya va Saudiya Arabistoni orqali bu qurollarni isyonchilarga yetkazib bergan. Aynan shu qurollar yordamida muxolif kuchlar hukumat armiyasining zirhli texnikadagi ustunligini yo‘qqa chiqarib, urushdagi vaziyatni keskin burib yuborishga muvaffaq bo‘lgan edi.